Γεώργιος Σπυριδάκης

Ο Γεώργιος Σπυριδάκης (1906-1975) ήταν καθηγητής πανεπιστημίου και λαογράφος.

Βίος
Ο Γεώργιος Σπυριδάκης γεννήθηκε στις 17 Δεκμβρίου του  1906 στο Κατσιδώνι Σητείας Κρήτης.Νικόλαος Τωμαδάκης, «Νεκρολογίαι: Γεώργιος Κ. Σπυριδάκης (1906-1975)», Επιστημονική Επετηρις Εταιρείας Βυζαντινών Σπουδών, τομ.41(1974), σελ451 Μετά την ολοκλήρωση των γυμνασιακών σπουδών στο Γυμνάσιο Σητείας το 1926 εισήχθηκε στη Φιλοσοφική Σχολή Αθηνών. Αποφοίτησε το 1931 και το 1939 ανακηρύχθηκε διδάκτωρ με διατριβή Ο αριθμός τεσσεράκοντα παρά τοις βυζαντινοίς και τοις νεοτέροις Έλλησι.Στέφανος Ήμελλος, «Νεκρολογίαι: Γεώργιος Κ. Σπυριδάκης (1906-1975)», Αθηνά, 75 (1974-1975),σελ.387 Από το 1933 έως το 1935 εργάσθηκε Βοηθός του Γεώργιου Αναγνωστόπουλου στο Σπουδαστήριο Γλωσσολογίας του Πανεπιστημίου Αθηνών, ενω στη συνέχεια διορίστηκε καθηγητής Μεσης στο Πρακτικό Λύκειο Χανίων.Δημήτριος Λουκάτος,«Νεκρολογίαι: Γεώργιος Κ. Σπυριδάκης (1906-1975)»,Λαογραφία, τομ.30(1975),σελ391 Το 1940 έλαβε υποτροφία από το ίδρυμα Alexander von Humboldt Stiftung και μετέβη στη Βιέννη αλλά η κήρυξη του πολέμου ανέβαλε τις σπουδές του. Στο διάστημα 1937-1943 εργάσθηκε ως συντάκτης του Μεσαιωνικού Αρχείου της Ακαδημίας Αθηνών, ενώ μετά μετατάχθηκε στην θέση συντάκτη του Λαογραφικού Αρχείου της Ακαδημίας Αθηνών, όπου υπηρέτησε ως το 1955. Το 1952 εξελέγη υφηγητής του Δημοσίου,Ιδιωτικού βίου και του Πολιτισμού των Βυζαντινών στη Φιλοσοφική Σχολή Αθηνών. Το 1955 εξελέγη διευθυντής του Λαογραφικού Αρχείου μέχρι το 1969. Το 1964 εξελέγη καθηγητής στην έκτακτη έδρα της Λαογραφίας της Φιλοσοφικής Αθηνών μέχρι το 1972. Ίδρυσε Σπουδαστήριο Λαογραφίας στη Φιλοσοφική Σχολή Αθηνών στο οποίο προσάρτησε και μικρό Λαογραφικό Μουσείο.Νικόλαος Τωμαδάκης, «Νεκρολογίαι: Γεώργιος Κ. Σπυριδάκης (1906-1975)», Επιστημονική Επετηρις Εταιρείας Βυζαντινών Σπουδών, τομ.41(1974), σελ452 Στη διάρκεια της Χούντας των Συνταγματαρχών αρνήθηκε να διοριστεί υφυπουργός παιδείας.Νικόλαος Τωμαδάκης, «Νεκρολογίαι: Γεώργιος Κ. Σπυριδάκης (1906-1975)», Επιστημονική Επετηρις Εταιρείας Βυζαντινών Σπουδών, τομ.41(1974), σελ453,υποσ.2 Πέθανε στις 29 Ιουνίου 1975 

Παραπομπές

Πηγές
Στέφανος Ήμελλος, «Νεκρολογίαι: Γεώργιος Κ. Σπυριδάκης (1906-1975)», Αθηνά, 75 (1974-1975),σελ.387-390
Νικόλαος Τωμαδάκης,  «Νεκρολογίαι: Γεώργιος Κ. Σπυριδάκης (1906-1975)», Επιστημονική Επετηρις Εταιρείας Βυζαντινών Σπουδών, τομ.41(1974), σελ.451-454
Δημήτριος Λουκάτος,«Νεκρολογίαι: Γεώργιος Κ. Σπυριδάκης (1906-1975)»,Λαογραφία, τομ.30(1975),σελ.392-394 

Κατηγορία:Έλληνες λαογράφοι